На основу члана 7. Уредбе о условима прибављања и отуђења непокретности непосредном погодбом и давања у закуп ствари у јавној својини односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС" број 16/2018 и 79/2023, даље: Уредба), Одлуке Општинског већа општине Пожега 01 број 06-61/23 од 13.12.2023. године којом се даје сагласност на Одлуку Школског одбора ОШ „Емилија Остојић“ Пожега број 845/23 од 15.9.2023. године о давању школског простора у закуп, Комисија за давање у закуп простора школе, образована Решењем Школског одбора 845/1 од 15.9.2023. године, објављује

**ЈАВНИ ПОЗИВ**

За прикупљање писмених понуда за давање у закуп следеће непокретности-простора школе:

|  |  |  |  |  |
| --- | --- | --- | --- | --- |
| Ред.бр. | Опис школског простора | Површина простора | Делатност (Намена) | Почетна цена (најнижа висина закупнине) |
| 1. | Фискултурна сала Пожега, ул. Књаза Милоша 26 КО Пожега кат. парцела бр.171 | 286м² | Спортске иобразовно - васпитне активности | 300,00 динара по сату (60 мин.) |

Термини закупа фискултурне сале су у времену ван редовне наставе, односно након завршетка наставе.

Предметни простор даје се у закуп у поступку прикупљања писмених понуда, у складу са Уредбом.

Почетна висина закупнине износи 300,00 динара по једном сату коришћена (60 минута). У цену су урачунати трошкови струје, воде, грејања. Трошкове одржавања хигијене и дежурства за време коришћења предметне непокретности додатно ће сносити закупопримац.

**Уговори о закупу закључују се на одређено време, односно на период од 1 године.**

Закупац задржава право промене закупнине у случају битне промене тржишнишних услова.

Обавеза је закупца да у закупљеном простору врши делатност која је наведена у овом огласу. Промена делатности могућа је само уз претходну сагласност закуподавца. Уколико закупац изврши промену делатности без претходне сагласности закуподавца, закуподавац има право на једнострани раскид уговора о закупу.

Понуђачи могу извршити увид у документацију у вези предметне непокретности која се даје у закуп, у року од 5 дана од дана објављивања огласа, радним данима у периоду од 09:00-13:00 часова, у просторијама школе. Понуде за закуп простора достављају се у писаном облику, на адресу: ОШ „Емилија Остојић“ Пожега, ул. Књаза Милоша 26, у прописно затвореној коверти, са назнаком „НЕ ОТВАРАЈ - ПОНУДА ЗА ЗАКУП ШКОЛСКОГ ПРОСТОРА", у року од 8 дана од дана објављивања до 12:00 часова. Отварање понуда је истог дана у 13.00 часова у секретаријату. Уколико понуђач подноси понуду путем поште, без обзира да ли је послао понуду обичном, препорученом пошиљком или путем брзе поште, релевантна је једино чињеница када је закуподавац понуду примио, односно да ли је закуподавац примио понуду пре истека рока за подношење понуда (у којој ситуацији ће понуда благовремена), те није релевантан моменат када је понуђач послао понуду.

Понуда мора да садржи:

* доказ о уплати депозита у износу од 1.000,00 динара на текући рачун школе-

сопствени приходи бр. 840-519666-17 који се води код Управе за трезор;

* износ закупнине која се нуди;
* намену коришћења простора, време коришћења, број термина, односно сати недељно;
* за физичка лица: име и презиме, адресу, број личне карте, јединствени матични број грађана, број телефона за контакт;
* за правна лица: назив и седиште, копију решења о упису правног лица у регистар код надлежног органа, пуномоћје за лице које заступа подносиоца пријаве и његов телефон за контакт;
* број рачуна на који ће бити извршен повраћај депозита, уколико понуђач не успе у поступку.

Неблаговремене или непотпуне понуде биће одбачене и неће бити разматране.

Учесницима који нису успели у поступку депозит се враћа у року од 45 дана од дана отварања понуда.

Понуде ће бити разматране у року од 8 дана од дана истека рока за подношење, а понуђачи ће бити обавештени о одлуци у року од 5 дана од дана доношења одлуке.

Избор најповољнијег понуђача вршиће се применом критеријума највише понуђене закупнине.

Поступак издавања у закуп путем писмених понуда сматра се успелим уколико је приспела најмање једна благовремена и уредна понуда.

**Приоритет за добијање простора у закуп, имаће онај понуђач из истоврсног спортског клуба који понуди већу цену закупнине по једном термину у односу на почетну цену из огласа.**

**Уколико се на оглас пријаве два или више учесника из истоврсних спортских клубова и понуде исти износ, приоритет ће имати учесник чија је понуда раније поднета.**

Право учешћа имају сва домаћа правна и физичка лица.

Све додатне информације заинтересовани могу добити на:

Телефон 031/3816 - 538 или путем електронске поште:

osemilijaostojic@gmail.com

ose.pravo@gmail.com